text: [{"text_idx": "#000003", "text": "Afrikaa keessatti lakkoofsi namoota Vaayirasii Koroonaatiin qabamanii miiliyoona 1 darbuu gabaafame"}, {"text_idx": "#000005", "text": "Dabalataanis guutuu Afrikaa keessatti lakoofsi namoota sababa vaayirasii kanaatiin lubbuu dhabanii 21,000 akka dabreefi, namoonni 670,000 tahan ammoo dhibee kana irraa fayyuu gabaafame. Hogganaan CDC Afrikaa Joon Nikengasoong BBC\u2019f akka himetti, Afrikaa keessatti namoota vaayirasichaan qabaman keessaa 70% dandamatanii jiru. Haata\u2019u malee biyyoota heddu keessatti ammas sadarkaan qorannaa gaggeessuu gad aanaa tahuufi, haaluma kanaan lakkoofsi namoota vaayirasichaan qabamanii kan gaabaafame irra guddaa ta\u2019uu akka malu ibsi kun ni addeessa.\nDhaabbanni Fayyaa Addunyaa WHO akka jedhutti ammoo, yeroo ammaa guutuu addunyaa keessatti lakkoofsi namoota vaayirasichaan qabamanii miiliyoona 19.3 dabree jira. Namootni 720,217 ammoo sababa vaayirasii kanaatiin du\u2019uu gabaafame."}]